b'\n_START_ARTICLE_\nNovi Vinodolski\n_START_SECTION_\nZgodovina\n_START_PARAGRAPH_\nO obstoju anti\xc4\x8dnega naselja na mestu dana\xc5\xa1njega naselja pri\xc4\x8dajo arheolo\xc5\xa1ki ostanki, med njimi rimski grobovi iz opeke, ki so datirani v 1. in 2. stoletje. Jedro dana\xc5\xa1njega naselja je frankopanski grad iz 13. stoletja. V gradu je bil 1288 sprejet v glagolici pisan Vinodolski zakon, pomemben  dokument hrva\xc5\xa1kega prava. Grad so pri obnovitvenih delih v 19. stol. zelo spremenili. Na glavnem trgu stoji \xc4\x8detverokotni stolp "Kvadrac". V jugozahodnem vogalu trga je do 1890 stal velik okrogel obrambni stolp, ki so ga tega leta preuredili v ob\xc4\x8dinske prostore. Nad pristani\xc5\xa1\xc4\x8dem  so mogo\xc4\x8dne ru\xc5\xa1evine pavlinskega samostana._NEWLINE_V Novem Vinodolskem se je rodil hrva\xc5\xa1ki pesnik in politik Ivan Ma\xc5\xbeurani\xc4\x87.'